**Doniyol otaliq madrasasi (Doniyolbiy madrasasi)** — meʼmoriy yodgorlik. Oʻzbek hukmdori Muhammad Doniyolbiy otaliq donatorligida 1770-yillarda bunyod etilgan bir qavatli madrasa. Manbalarda qorixona deb ham nomlangan. Bahouddin Naqshband ziyoratgohi hududida Mozori sharif oliy madrasasidan keyin bunyod etilgan ikkinchi madrasa edi.

Oʻzbekistonning Buxoro viloyati, Kogon tumani, Qasri Orifon qishlogʻi, Bahouddin Naqshband majmuasida joylashgan. Doniyol otaliq madrasasi bizgacha bus butun holda yetib kelgan boʻlib, Oʻzbekiston moddiy va madaniy meʼrosining koʻchmas mulk obyektlari milliy roʻyxatiga *«Madrasa (Bahouddin Naqshband majmuasi)»* nomi ostida kiritilgan — davlat himoyasiga olingan.

Hozirda muzeybop qilib qurilmagan ushbu madrasada, ilgarigi binosi arzimas vajlar bilan buzib tashlangan va qayta tashkil etilgan, *Naqshbandiya tariqati muzeyi* faoliyat yuritib kelmoqda.

Arxiteturasi
------------

Pishiq gʻishtdan bir qavatli qilib qurilgan Doniyol otaliq madrasasi bizgacha bus butun holda yetib kelgan. Madrasaning ichkari hovlisi 8 burchakli boʻlib, 10 ga yaqin aylanma hujralardan tashkil topgan. Madrasaga gumbazli miyonsaroy orqali kiriladi va miyonsaroy zinalari orqali uning tepa qismiga koʻtarilish mumkin. Madrasa eshiklari tor va 2 tabaqali, pastak qilib qurilgan. Sharq madaniyati anʼanalariga binoan hujra eshiklariga talaba kelgach, boshini egib, taʼzim holatida kirishi kerak. Bu avvalo ustozga, ilm dargohi — madrasaga hurmat boʻlsa, ikkinchidan shogirdlarga hamisha axloqning ilk belgisi salomni eslatib turgan.

Naqshbandiya tariqati muzeyi
----------------------------

**Naqshbandiya tariqati muzeyi** — dastavval Bahouddin Naqshbandning 675-yilligi munosabati bilan 1993-yilda Buxoro muzey-qoʻriqxonasi tarkibida Bahouddin Naqshband majmuasida muzey va Naqshbandiya tariqati kutubxonasi uchun maxsus barpo etilgan va juda katta mablagʻ evaziga qad rostlagan binoda tashkil etilgan. Keyinchalik muzey va kutubxona binosi arzimas vajlar bilan buzib tashlangan. 200 ga yaqin muzey eksponatlari muzeybop qilib qurilmagan Doniyolbiy otaliq madrasasiga koʻchirilib, shu yerda muzey koʻrgazmasi qayta tashkil etilgan. Naqshbandiya tariqati kutubxonasi esa boshpanasiz qolgan. 

### Muzeyning mashhur eksponatlari

* Qurʼondan oyatlar yozilgan oq yaktakQurʼondan oyatlar yozilgan oq yaktak
* Sayfiddin Boharziy maqbarasi daxma parchalari. Yogʻoch oʻymakorligi. (XIII asr)Sayfiddin Boharziy maqbarasi daxma parchalari. Yogʻoch oʻymakorligi. (XIII asr)
* Sayfiddin Boharziy maqbarasi daxma parchalari. Yogʻoch oʻymakorligi. (XIII asr)Sayfiddin Boharziy maqbarasi daxma parchalari. Yogʻoch oʻymakorligi. (XIII asr)
* Sayfiddin Boharziy maqbarasi daxma parchalari. Yogʻoch oʻymakorligi. (XIII asr)Sayfiddin Boharziy maqbarasi daxma parchalari. Yogʻoch oʻymakorligi. (XIII asr)

Manbalar
--------

1. ↑  Jumanazar 2017. sfn error: no target: CITEREFJumanazar2017 (help)
2. 1 2  Bahouddin Naqshband tarixiy-meʼmoriy majmuasi 2019. sfn error: no target: CITEREFBahouddin\_Naqshband\_tarixiy-meʼmoriy\_majmuasi2019 (help)
3. ↑  „Moddiy madaniy merosning koʻchmas mulk obyektlari milliy roʻyxatini tasdiqlash toʻgʻrisida Oʻzbekiston Respublikasi Vazirlar Mahkamasining 2019-yil 4-oktabrdagi 846-sonli qarori". *Lex.uz*. Qaraldi: 16-noyabr 2021-yil.
4. ↑  „Музей "Тарикат Накшбандия". Культово-мемориальный комплекс Бахоуддина Накшбанди (XVI-XX вв.)". *Bukhara-museum.narod.ru*. Qaraldi: 16-noyabr 2021-yil.
5. ↑  „Arzimas vajlar bilan buzib tashlangan Naqshbandiya tariqati kutubxonasi va muzeyi qachon qayta quriladi?". *Xs.uz*. Qaraldi: 16-noyabr 2021-yil.

Havolalar
---------

Ushbu maqolani tinglang (3 daqiqa)noicon
Spoken Wikipedia iconBu audiofayl ushbu maqolaning 18-iyul, 2022-yil(2022-07-18)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)

Adabiyot
--------

* Jumanazar A.*. Buxoro taʼlim tizimi tarixi*. Toshkent: Akademnashr, 2017 — 592 bet. ISBN 978-9943-4728-2-2.
* Yoʻldoshev N. Bobojonov Sh.*. Bahouddin Naqshband tarixiy-meʼmoriy majmuasi*. Toshkent: Navroʻz, 2019 — 116 bet. ISBN 978-9943-5655-8-6.